Відавочна, Марына спасылаецца на тое, што Мадонна і раней выкарыстоўвала тактыку правакацый, каб прыцягнуць да сябе ўвагу. Можна згадаць, які скандал выклікаў у каталіцкіх краінах эпізод яе канцэрту, падчас якога яна вісела на імправізаваным крыжы, як той Ісус Хрыстос. Падчас туру Мадонны ў Польшчу ў 2010 годзе мясцовыя царкоўнікі нават правялі ў Варшаве нешта накшталт крыжовага ходу супраць візіту спявачкі.